CELEX: 32014R0017
Language: bg
Date: 2014-01-10 00:00:00
Title: Регламент за изпълнение (ЕС) № 17/2014 на Комисията от 10 януари 2014 година за определяне на стандартен формуляр за уведомление за специална мярка в рамките на механизма за бързо реагиране срещу измамите с ДДС

11.1.2014   
               
               
                  BG
               
               
                  Официален вестник на Европейския съюз
               
               
                  L 8/13
               
            
         РЕГЛАМЕНТ ЗА ИЗПЪЛНЕНИЕ (ЕС) № 17/2014 НА КОМИСИЯТА
         от 10 януари 2014 година
         за определяне на стандартен формуляр за уведомление за специална мярка в рамките на механизма за бързо реагиране срещу измамите с ДДС
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 199б, параграф 4 от нея,
         като има предвид, че:
         
                     (1)
                  
                  
                     С Директива 2006/112/ЕО, изменена с Директива 2013/42/ЕС на Съвета (2), се въвежда механизъм за бързо реагиране за борба с измамите с данъка върху добавената стойност (ДДС).
                  
               
                     (2)
                  
                  
                     Механизмът за бързо реагиране позволява на държавите членки да подават уведомление за приемането на специална мярка за дерогация от общото правило, предвидено в Директива 2006/112/ЕО относно лицето — платец на ДДС. Тази мярка се изразява в прилагане на обратно начисляване на ДДС за целите на борбата с внезапни и мащабни данъчни измами, които биха могли да доведат до значителни и непоправими финансови загуби.
                  
               
                     (3)
                  
                  
                     С цел да се улесни обработката на уведомлението за специалната мярка на механизма за бързо реагиране следва да се приеме стандартен формуляр за уведомление, в който се описва и структурира изискваната от уведомяващата държава членка информация.
                  
               
                     (4)
                  
                  
                     С цел да се съкрати и рационализира процедурата по уведомяване тези формуляри следва да бъдат подавани до Комисията по електронен път.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по административно сътрудничество,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Държавите членки използват стандартния формуляр, изложен в приложението към настоящия регламент, за да уведомяват Комисията за приемането на специална мярка на механизма за бързо реагиране, предвидена в член 199б от Директива 2006/112/ЕО.
            
            
               2.   Уведомлението, посочено в параграф 1, се подава по електронен път до определен за целта адрес на електронна поща, съобщен от Комисията на Постоянния комитет по административно сътрудничество.
            
         
         
            Член 2
            Настоящият регламент влиза в сила на третия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 януари 2014 година.
            
               
                  За Комисията
               
               
                  Председател
               
               José Manuel BARROSO
            
         
         
            (1)  ОВ L 347, 11.12.2006 г., стр. 1.
         
            (2)  Директива 2013/42/ЕС на Съвета от 22 юли 2013 г. за изменение на Директива 2006/112/ЕО относно общата система на данъка върху добавената стойност по отношение на механизъм за бързо реагиране срещу измамите с ДДС (ОВ L 201, 26.7.2013 г., стр. 1).
      
      
         
            ПРИЛОЖЕНИЕ
            
               
            Текст на изображението
            
               Механизъм за бързо реагиране (МБР) (1)
               ФОРМУЛЯР ЗА УВЕДОМЛЕНИЕ
               1. Уведомяваща държава членка
               Наименование на държавата членка:
               2. Сектор(и), който(ито) да бъде(ат) обхванат(и)
               Засегнат(и) сектор(и):
               Описание на стоките или услугите, за които се подава уведомление за специална мярка на МБР (2):
               3. Вече е констатирана измама с ДДС в сектора(ите), за който(които) се подава уведомление (ако е засегнат повече от един сектор, моля да дадете отделни отговори за всеки от засегнатите сектори)
               Описание на вида и характеристиките на измамата (включително (приблизителна оценка на) броя лица, за които се предполага, че извършват подобна измама) (3):
               Датата, на която (или периодът, по време на който) е констатиран първият случай на измама в този сектор (3):
               Действителни или приблизително изчислени загуби на ДДС за последните три месеца (в (или превърнати в) милиони евро) (3):
               Действителни или приблизително изчислени загуби на ДДС за последната календарна година (в (или превърнати в) милиони евро) (3):
               Действителни или приблизително изчислени загуби на ДДС през годината, предшестваща последната календарна година (в (или превърнати в) милиони евро) (3):
               Последни налични данни за общите годишни национални нетни постъпления от ДДС:
               4. Очаквано бъдещо развитие на измамите в сектора, за който се подава уведомление (ако е засегнат повече от един сектор, моля да дадете отделни отговори за всеки от засегнатите сектори)
               Описание на вида и характеристиките на риска от измама:
               Преценка на държавата членка за това как би се разгърнала измамата и доказателства в подкрепа на нейното заключение:
               Приблизителна оценка на потенциалните годишни загуби (в (или превърнати в) милиони евро):
               (1) Вж. член 199б от Директива 2006/112/ЕО.
               (2) За описание на стоките може да се използва класирането в Комбинираната номенклатура.
               (3) Оставя се празно, ако все още не са налице загуби на ДДС. Допълнителни данни за бъдещото развитие на ситуацията се посочват в клетка 4.
            
            
               
            Текст на изображението
            
               5. Кратко описание на спешността (напр. причини, поради които не могат да бъдат използвани други средства — конвенционални мерки за борба с измамите, дерогация в съответствие с член 395 от Директива 2006/112/ЕО, за която не се изисква уведомление съгласно член 199б от същата директива, законодателна инициатива… — за борба с описаните измама или риск от измама)
               6. Дайте кратко описание, ако е приложимо, на всички предвиждани придружаващи мерки
               7. Други коментари или информация
               8. Лице, уведомяващо за специална мярка на МБР от името на засегнатата държава членка
               Име на лицето, подписващо уведомлението:
               Качество на лицето, подписващо уведомлението:
               Подпис:
               Дата (1):
               (1) Датата е тази, на която се подава електронното уведомление, посочено в член 1, параграф 2 от настоящия регламент.